hvad betyder hit?
et hit kan være mange ting. i musikbranchen er et “hit” en kassesucces men i internetbranchen har et “hit” i sig selv næsten ingen betydning.
i sammenhæng med internet bruges udtrykket: “et hit” ofte helt forkert. et hit er en forespørgsel til en webserver – et hit på serveren. for hvert objekt serveren bliver bedt om at returnere skabes der et hit.
på en enkelt webside er der normalt flere objekter bestående af html, billeder og eventuelle multimedieobjekter. det er ikke ualmindeligt at en webside kan have 10 objekter og således skabe 10 “hits” på serveren, hver gang siden kaldes.
så, et hit er altså en meget dårlig målestok for succes på nettet. et hit er alene brugbart ved tekniske analyser af serverkapacitet og tilsvarende.